Document ID: 31994R1025

KOMISSION ASETUS (EY) N:o 1025/94,
annettu 2 päivänä toukokuuta 1994,
neuvoston asetuksen (ETY) N:o 2328/91 soveltamista koskevista yksityiskohtaisista säännöistä kustannusarvioiden ja tukihakemusten esittämisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(1), sellaisena kuin se on viimeksi muutettuna asetuksella (ETY) N:o 3669/93(2), ja erityisesti sen 31 artiklan 5 kohdan,
sekä katsoo, että
asetuksen (ETY) N:o 2328/91 31 artiklan 4 kohdan ensimmäisessä alakohdassa säädetään, että jäsenvaltiot antavat tiedoksi vuosittaiset kustannusarviot; mainitun asetuksen 31 artiklan 1 kohdassa tarkoitetut kustannukset sisältyvät näihin arvioihin ja niihin liitetään mainitun asetuksen 31 artiklan 2 kohdan mukaisesti laaditut tukihakemukset; näiden arvioiden ja tarvittaessa tukihakemusten ajan tasalle saattaminen toteutetaan mainitun asetuksen 31 artiklan 4 kohdan toisen alakohdan mukaisesti; neuvoston asetuksen (ETY) N:o 2052/88(3), sellaisena kuin se on muutettuna asetuksella (ETY) N:o 2081/93(4), 1 artiklassa tarkoitettuun tavoitteeseen 1 sisältyvien alueiden kustannusarviot ja niihin liitetyt tukihakemukset annetaan komissiolle tiedoksi mainitun asetuksen 31 artiklan 3 kohdan mukaisesti, ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
1. Niillä alueilla, joita asetuksen (ETY) N:o 2052/88 1 artiklassa tarkoitettu tavoite 1 ei koske, on 31 artiklan 1 kohdassa tarkoitetuista toimista aiheutuvat korvauskelpoisten kustannusten määrät esitettävä niiden taulukoiden mukaisesti, jotka ovat:
- liitteessä I, kun on kyse vuotta 1994 aikaisemmista kustannuksista,
- liitteessä II, kun on kyse vuoden 1994 ja 1999 väliseksi ajaksi arvioiduista kustannuksista.
2. Niillä alueilla, joita tavoite 1 koskee, on 1 kohdassa tarkoitetut määrät annettava komissiolle tiedoksi ainakin vuosi- ja toimikohtaisesti eriteltyinä mainitun kohdan säännösten mukaisesti ennen 1 päivää toukokuuta 1994.
2 artikla
1. Niillä alueilla, joita tavoite 1 ei koske, on asetuksen (ETY) N:o 2328/91 31 artiklan 2 kohdassa tarkoitetuissa tukihakemuksissa niiden tietojen lisäksi, joita mainitussa kohdassa pyydetään, oltava luettelo niistä kansallisista säännöksistä ja määräyksistä, joille yhteisön tukea mainitun asetuksen 31 artiklan 1 kohdassa tarkoitettujen säädösten perusteella haetaan, sekä liitteissä III ja IV olevien taulukoiden mukaisesti annettavat numerotiedot.
2. Niillä alueilla, joita tavoite 1 koskee, on 1 kohdassa tarkoitetut tiedot toimitettava komissiolle.
3 artikla
Asetuksen (ETY) N:o 2328/91 31 artiklan 4 kohdan toisessa alakohdassa säädetyt ajan tasalle saattamiset on esitettävä liitteissä II, III ja IV olevien taulukoiden mukaisesti.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1994.

Labels: 12
2
15
6